EkBass/fiwiki-20250220-pages-articles huggingface dataset:
Hääväki saapuu

Hääväki saapuu on suomalaisen Elokuu-yhtyeen ensimmäinen albumi, joka julkaistiin 11. huhtikuuta 2012. Albumin julkaisi EMI-levy-yhtiö. == Taustaa == Albumin ensimmäinen single "Soutaa huopaa" julkaistiin 19. tammikuuta 2012 ja siitä on julkaistu myös musiikkivideo. Kappale nousi parhaimmillaan Suomen virallisen singlelistan toiselle sijalle ja on pysynyt listalla yhteensä 16 viikkoa. 5\. huhtikuuta julkaistiin musiikkivideo Elokuun toisesta singlestä "Saatilla". Se on taas puolestaan noussut Suomen virallisen singlelistan 11. sijalle. Itse albumin paras sijoitus Suomen virallisella albumilistalla on toinen sija. Albumin kolmantena singlenä julkaistiin kappale "Kullankaivaja". Myös siitä on julkaistu musiikkivideo. == Kappaleet == # # # # # # # # # # == Arvostelut == * Nuorgam: 35/100Nuorgam * Soundi: Soundi == Lähteet == Luokka:Vuoden 2012 esikoisalbumit Luokka:Elokuun albumit
Katsuo Takaishi

Katsuo Takaishi (; 14. lokakuuta 1906 – 13. huhtikuuta 1966) oli japanilainen uimari. Hän syntyi Osakassa ja kilpaili kesäolympialaisissa vuosina 1924 ja 1928. Jälkimmäisellä kerralla hän sai hopeamitalin 4 × 200 metrin vapaauintiviestistä ja pronssimitalin 100 metrin vapaauinnista.Katsuo Takaishi Biography and Olympic Results | Olympics at Sports-Reference.com Takaishi oli ensimmäinen olympiamitalin uinnista saanut aasialainen. Hän kirjoitti vuonna 1935 kirjan uinnista Japanissa. Hän toimi loppuelämänsä ajan hallinnollisissa tehtävissä, opettajana ja valmentajana. Hallitus myönsi hänelle Shiju Hosho -palkinnon. Hän kuoli keuhkosyöpään vuonna 1966 ja pääsi International Swimming Hall of Fameen 1991.ISHOF: Katsuo Takaishi (JPN) == Lähteet == Luokka:Japanilaiset uimarit Luokka:Japanilaiset olympiamitalistit Luokka:Vuonna 1906 syntyneet Luokka:Vuonna 1966 kuolleet
Melvin Manhoef

Melvin Manhoef (s. 11. toukokuuta 1976 Paramaribo, Suriname) on surinamelais- hollantilainen vapaaottelija ja potkunyrkkeijä. Hän voitti Cage Ragen raskaansarjan mestaruuden vuonna 2005, voitettuaan Fabio Piamonten tyrmäyksellä ensimmäisessä erässä.Cage Rage 13 - No Fear Sherdog Viitattu 5.3.2012 Sittemmin Manhoef voitti potkunyrkkeilyssä It's Showtime 85MAX K-1 mestaruuden vuonna 2009, kun hän voitti Dénes Ráczin teknisellä tyrmäyksellä. Suomessa hänet tunnetaan hänen brutaalista tyrmäyksestä suomalaisottelijaa Mika Ilméniä vastaan käydystä ottelusta. ==Lähteet== ==Aiheesta muualla== * Vapaaottelutilastot Luokka:Alankomaalaiset potkunyrkkeilijät Luokka:Alankomaalaiset vapaaottelijat Luokka:Surinamelaiset potkunyrkkeilijät Luokka:Vuonna 1976 syntyneet Luokka:Elävät henkilöt
Albert Thévenon

Albert Marius Thévenon (16. syyskuuta 1901 Lyon – 10. toukokuuta 1959 Pariisi) oli ranskalainen vesipalloilija. Hän kuului pronssia saaneeseen joukkueeseen vuoden 1928 kesäolympialaisissa Amsterdamissa.Albert Thévenon Biography and Olympic Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1901 syntyneet Luokka:Vuonna 1959 kuolleet
Foucault/Nietzsche

Foucault/Nietzsche on vuonna 1998 julkaistu kirja, joka sisältää Michel Foucault’n kaksi Friedrich Nietzschen ajattelua käsittelevää esseetä. Tutkijaliiton julkaiseman teoksen ovat suomentaneet Turo-Kimmo Lehtonen ja Jussi Vähämäki. Esipuheen on kirjoittanut Mika Ojakangas. == Lähteet == == Aiheesta muualla == * Kimmo Jylhämö: Foucault ja Nietzsche . Niin & näin 4/1998. * Markku Koivusalo: Michel Foucaultin nietzscheläinen sukututkimus länsimaisen tiedon juurista. Helsingin sanomat 21.7.1999. * Hanna Järvinen: Poststrukturalismia ei ihan aloittelijalle. Agricola 13.3.2000. * Markku Kekäläinen: Valta, tulkinta, historia. Historiallisia arvosteluja 3/2000. Luokka:Kirjat mannermaisesta filosofiasta Luokka:Vuoden 1998 kirjat
Krokotiilimies (televisiosarja)

Krokotiilimies (eng. The Crocodile Hunter) on vuosina 1997-2004 esitetty australialainen dokumenttisarja. Sarjassa esitettiin lukuisia villieläimiä ja otuksia ympäri maailmaa. Sarjaa juonsi edesmennyt Steve Irwin yhdessä vaimonsa Terrin kanssa. Sarjaa tehtiin viisi tuotantokautta 55 jakson verran. Sarjaa on Suomessa esittänyt Nelonen, Discovery ja viimeisimpänä Jim. Sarja sai myöhemmin kaksi spin-off sarjaa The Crocodile Hunter Diaries ja Croc Files. == Aiheesta muualla == * Luokka:1990-luvun dokumenttiohjelmat Luokka:2000-vuosikymmenen dokumenttiohjelmat Luokka:Australialaiset televisiosarjat
Herrakansa viidakossa

Herrakansa viidakossa: Elisabeth Nietzschen elämäkerta () on Ben Macintyren vuonna 1992 julkaistu teos, joka kertoo Friedrich Nietzschen sisaresta, veljensä kirjallisen jäämistön hoitajasta Elisabeth Förster-Nietzschestä. Teoksen julkaisi suomeksi Nemo vuonna 2002. Sen ovat suomentaneet Jelena Vallenius ja Pirkko Talvio-Jaatinen. == Lähteet == == Aiheesta muualla == * James Joll: Nietzsche vs. Nietzsche. The New York Review of Books 11.2.1993. * Matti Lundberg: Filosofin vaarallinen sisar. Kiiltomato.net 30.5.2002. * Tere Vadén: Pimeyden sydän, otos n. Niin & näin 4/2002. (PDF) Luokka:Elämäkerrat ja muistelmat Luokka:Yhdysvaltalaiset tietokirjat Luokka:Vuoden 1992 kirjat
Carla Marangoni

Carla Marangoni (13. marraskuuta 1915 Pavia – 18. tammikuuta 2018 Pavia) oli italialainen voimistelija. Hän kilpaili vuoden 1928 kesäolympialaisissa Amsterdamissa ja oli mukana saamassa hopeamitalia joukkuekilpailussa.Carla Marangoni Biography and Olympic Results | Olympics at Sports-Reference.com Hän oli 12-vuotiaana yksi kaikkien aikojen nuorimmista naispuolisista olympiamitalisteista; nuorin oli hänen joukkoetoverinsa Gina "Popolo" Giavotti. Marangoni oli ammatiltaan kirjanpitäjä. Hän oli yksi ensimmäisistä naisista Italiassa, jolla oli ajokortti. Hän ei avioitunut koskaan, eikä hänellä ollut omia lapsia. Hänelle läheinen veljenpoika, milanolainen ylilääkäri Luigi Marangoni, kuoli 1981 Punaisten prikaatien murhaamana. Marangoni oli kuollessaan vanhin elossa ollut olympiamitalisti. == Lähteet == Luokka:Italialaiset voimistelijat Luokka:Italialaiset olympiamitalistit Luokka:Yli satavuotiaiksi eläneet italialaiset Luokka:Vuonna 1915 syntyneet Luokka:Vuonna 2018 kuolleet
Luigina Perversi

Luigina Perversi (3. helmikuuta 1914 Pavia – 26. lokakuuta 1983) oli italialainen voimistelija. Hän kilpaili vuoden 1928 kesäolympialaisissa Amsterdamissa ja oli mukana saamassa hopeamitalia joukkuekilpailussa.Luigina Perversi Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiamitalistit Luokka:Vuonna 1914 syntyneet Luokka:Vuonna 1983 kuolleet
Montenegron romanit

Montenegron romanit ovat Montenegrossa asuva romanivähemmistö. Vuoden 1991 väestönlaskennassa 3 282 henkilöä ilmoitti etniseksi taustakseen romanin, mutta todellisuudessa heitä arvioidaan olevan jopa 20 000\. Montenegron romanit puhuvat romania, sekä serbiaa ja albaniaa. ==Historia== Montenegron historiallista romaniväestöä koskevia lähteitä on vähän. Niin sanotun vanhan Montenegron alueella eli ehkä vain 500 romania, mutta heidän määränsä valtion alueella lisääntyi Montenegron laajennettua vuodesta 1878 eteenpäin. Vanhan Montenegron romanit olivat ortodokseja ja he olivat hyvin sopeutuneita ympäröineeseen yhteiskuntaan. Vanha romaniväestö sulautui pitkälle muuhun väestöön 1900-luvun aikana, mutta esimerkiksi Barissa on edelleen heistä polveutuvia vanhojen tapojen mukaan eläviä romaneja. Suurin osa Montenegron nykyisestä romaniväestöstä on kuitenkin suhteellisen hiljattain muista Balkanin osista maahan tulleita.Bieber 2003, s. 176 Viimeisin suuri aalto heitä tuli Kosovon sodan yhteydessä pakolaisina. Monet romanit tulevat lisäksi Montenegroon vain jatkaakseen sieltä muualle Eurooppaan.Bieber 2003, s. 177 Kosovon sodan yhteydessä maahan tuli myös ashkaleja, jotka puhuvat äidinkielenään albaniaa. Heidän yhteytensä romaneihin ei ole selvä, mutta heidät luokitellaan usein yhteen. Montenegrossa on esiintynyt romanien vastaista mielialaa. Ehkä vakavin tapaus sattui vuonna 1995 Danilovgradissa. Tuolloin paikalliset raivostuivat 14-vuotiaan tytön raiskaustapauksesta, jonka epäiltynä oli kaksi romanimiestä. Romanit pakenivat Danilovgradista ja heidän asumuksensa poltettiin. Nykyisin lähes 40 % romaneista on työttömiä ja monet heistä asuvat paikoissa, joissa ei ole esimerkiksi puhdasta vettä. Maailmanpankin mukaan noin puolet romaneista on myös köyhyysrajan alapuolella. Erityisen huono tilanne on epävirallisissa asumuksissa asuvilla yleensä Kosovosta kotoisin olevilla romaneilla. ==Kulttuuri== 220px|thumb|Montenegron Yhdysvaltain suurlähetystön työntekijän ottama kuva romanilapsista. Romanit ovat jääneet varsin vähälle huomiolle Montenegrossa. Heillä on oma järjestönsä, mutta sen toiminta on ollut rajoittunutta. Romaninkielisiä kouluja tai sen tuntiopetusta ei ole. Alle 10 % romanilapsista käy koulua ja koulua käyvätkin eristyvät usein muista yhteisen kielen puuttuessa. Suurin osa Montenegrossa nykyisin asuvista romaneista on uskonnoltaan muslimeja . ==Lähteet== * ===Viitteet=== *
Sheila Echols

Sheila Ann Echols (s. 2. lokakuuta 1964 Memphis, Tennessee) on yhdysvaltalainen yleisurheilija. Hän kilpaili vuoden 1988 kesäolympialaisissa Soulissa 4 × 100 metrin viestijuoksussa ja pituushypyssä saaden ensin mainitussa kultamitalin.Sheila Echols Biography and Olympic Results | Olympics at Sports-Reference.com Echols osallistui myös vuoden 1992 kesäolympialaisiin Barcelonassa ja sijoittui seitsemänneksi pituushypyssä. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1964 syntyneet Luokka:Elävät henkilöt
E-Tower

thumb|280px|E-Tower. E-Tower on pilvenpiirtäjä São Paulossa Brasiliassa. Sen rakentaminen aloitettiin vuonna 2002 ja saatiin valmiiksi 2005.e-Tower, Sao Paulo Rakennus on toimistokäytössä, mutta siellä on myös pysäköintitiloja, ravintola ja kuntosali. 37-kerroksinen pilvenpiirtäjä on 148 metriä korkea. Kokonaiskorkeus neljännestä maanalaisesta kerroksesta huipun helikopteritasanteelle asti on 161,9 metriä. Aluksi rakennuksesta suunniteltiin korkeampaa, mutta suunnitelmaa ei voitu toteuttaa vilkkaan helikopteriliikenteen ja Congonhasin lentokentän reittien vuoksi. ==Lähteet== Luokka:Brasilian pilvenpiirtäjät Luokka:São Paulon rakennukset ja rakennelmat
Raul Kelecom

Raul Kelecom oli belgialainen jalkapalloilija. Hän kuului Université libre de Bruxellesin joukkueeseen, joka sai pronssimitalin vuoden 1900 kesäolympialaisissa Pariisissa.Raul Kelecom Biography and Olympic Results | Olympics at Sports-Reference.com Kelecomin lisäksi pronssijoukkueessa pelasivat Albert Delbecque, Marcel Leboutte, Lucien Londot, Ernest Moreau de Melen, Eugène Neefs, Georges Pelgrims, Alphonse Renier, Emile Spannhoghe, Eric Thornton ja Hendrik Van Heukelum. == Lähteet == Luokka:Belgialaiset jalkapalloilijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
’Round About Midnight

'Round About Midnight on yhdysvaltalaisen jazz-muusikko Miles Davisin ensimmäinen sooloalbumi Columbia Recordsille. Se on äänitetty vuosina 1955 ja 1956 mutta julkaistu 1957. Albumin luettelotunnus on CL 949. Albumi on saanut nimensä Thelonious Monkin sävellyksestä "’Round Midnight". Se oli Miles Davisin mieliballadi ja hän on levyttänyt sen useaan otteeseen. Levyn kansitekstin on tehnyt George Avakian. Hän on myös tuottanut levyn. Sony BMG Music Entertainment on julkaissut albumin uudelleen vuonna 2007 sarjassa Original Album Classics 5xCD (Columbia 88697160382 CD1). == Kappaleet == == The Miles Davis Quintet == * Miles Davis – trumpetti * John Coltrane – tenorisaksofoni * Red Garland – piano * Paul Chambers – basso * "Philly" Joe Jones – rummut == Lähteet == * Miles Davis 5xCD Original Album Classics (Columbia 88697160382 CD1) 2007 ===Viitteet=== Luokka:Miles Davisin albumit Luokka:Vuoden 1957 albumit
Frank Amankwah

Frank Amankwah (s. 29. joulukuuta 1971 Obuasi, Ashanti) on ghanalainen entinen jalkapalloilija. Hän kuului joukkueeseen, joka sai pronssimitalin vuoden 1992 kesäolympialaisissa Barcelonassa.Frank Amankwah Biography and Olympic Results | Olympics at Sports-Reference.com Amankwah pelasi puolustajana. Hänen seuranaan oli muun muassa Asante Kotoko FC. Hän pelasi myös Saksassa, Alankomaissa ja Kreikassa.National Football Teams: Frank Amankwah == Lähteet == Luokka:Ghanalaiset jalkapalloilijat Luokka:Ghanalaiset olympiamitalistit Luokka:Vuonna 1971 syntyneet Luokka:Elävät henkilöt
Petr Čermák

Petr Čermák (s. 24. joulukuuta 1942 Praha) on Tšekkoslovakiaa edustanut soutaja. Hän kilpaili vuoden 1964 kesäolympialaisissa Tokiossa ja sai miesten kahdeksikossa pronssia. Hän osallistui myös vuoden 1968 kesäolympialaisiin Méxicossa ja sijoittui kahdeksikossa viidenneksi.Petr Čermák Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiamitalistit Luokka:Vuonna 1942 syntyneet Luokka:Elävät henkilöt
Josef Věntus

Josef Věntus (17. helmikuuta 1931 Kylešovice – 29. joulukuuta 2001 Praha) oli Tšekkoslovakiaa edustanut soutaja. Hän kilpaili vuoden 1956 kesäolympialaisissa Melbournessa ja sitten vuoden 1960 Rooman ja vuoden 1964 Tokion kesäolympialaisissa, joista kummassakin hän sai miesten kahdeksikossa pronssia. == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiamitalistit Luokka:Vuonna 1931 syntyneet Luokka:Vuonna 2001 kuolleet
Irmgard Seefried

Irmgard Seefried (9. lokakuuta 1919 – 24. marraskuuta 1988Irmgard Seefried Munzinger.de Viitattu 5.3.2012 ) oli saksalainen laulaja, äänialaltaan sopraano. Hän nousi suureen suosioon toisen maailmansodan jälkeen, kun hän esitti monia Mozartin ja Richard Straussin oopperoita. Hän lauloi useasti Elisabeth Schwarzkopfin lauluja.Irmgard Seefriedin biografia Bach-cantatas.com Viitattu 5.3.2012 Hän oli naimisissa itävaltalaisen viulistin, Wolfgang Schneiderhanin kanssa vuodesta 1948 aina kuolemaansa saakka. He saivat kolme lasta, joista yksi on näyttelijä Mona Seefried. Irmgard Seefried esiintyi ensimmäisen kerran Suomessa Helsingin Konservatoriossa lokakuussa 1957 säestäjänään professori Erik Werba. Ohjelmassa oli Bartokin, Schumannin, Schubertin ja Wolfin lauluja. ==Lähteet== Luokka:Saksalaiset oopperalaulajat Luokka:Sopraanot Luokka:Vuonna 1919 syntyneet Luokka:Vuonna 1988 kuolleet
Richard Nový

Richard Nový (s. 3. huhtikuuta 1937 Praha) on Tšekkoslovakiaa edustanut soutaja. Hän kilpaili nelikossa vuoden 1960 kesäolympialaisissa Roomassa ja kahdeksikossa vuoden 1964 kesäolympialaisissa Tokiossa, jossa hän oli mukana saamassa pronssia.Richard Nový Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiamitalistit Luokka:Vuonna 1937 syntyneet Luokka:Elävät henkilöt
Jürgen Plagemann

Jürgen Plagemann (s. 28. joulukuuta 1936 Lauenburg, Schleswig-Holstein) on saksalainen entinen soutaja. Hän kilpaili vuoden 1964 kesäolympialaisissa Tokiossa ja sai miesten kahdeksikossa hopeaa. Hän edusti kotimaassaan Ratzeburger RC:ia.Jürgen Plagemann Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1936 syntyneet Luokka:Elävät henkilöt
Tasmaniansypressit

Tasmaniansypressit eli tasmanianpunapuut (Athrotaxis) on havupuusuku sypressikasvien (Cupressaceae) heimossa. Sukuun kuuluu kolme lajia, joita kasvaa luontaisena Länsi-Tasmanian vuoristossa.. Tasmaniansypressit ovat ainavihantia puita, joista suurimmat kasvavat luonnossa 35 metriä korkeiksi. Puiden oksanhaarat ovat lyhyitä, lehdet pieniä ja kävyt samannäköisiä kuin sugilla (Cryptomeria japonica). Kaikki kolme lajia on tuotu viljelypuina Eurooppaan. == Lajit == * Athrotaxis cupressoides – suomusypressi * Athrotaxis laxifolia – naskalisypressi * Athrotaxis selaginoides – liekosypressi == Lähteet == Luokka:Sypressikasvit
Germana Malabarba

Germana Malabarba (19. marraskuuta 1913 Pavia – 30. syyskuuta 2002) oli italialainen voimistelija. Hän kuului vuoden 1928 kesäolympialaisissa Amsterdamissa maansa joukkueeseen, joka sai hopeaa häviten Alankomaiden joukkueelle.Germana Malabarba Biography and Olympic Results | Olympics at Sports-Reference.com Gymnastics at the 1928 Amsterdam Summer Games: Women's Team All-Around | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiamitalistit Luokka:Vuonna 1913 syntyneet Luokka:Vuonna 2002 kuolleet
Dyyniketo-orvokki

Dyyniketo-orvokki (Viola tricolor subsp. curtisii, syn. V. tricolor var. maritima) on keto-orvokin merenrannoilla kasvava alalaji tai muunnos. Dyyniketo-orvokki on juurakollinen ja lähes aina monivuotinen, kun puolestaan keto-orvokin nimialalaji kallioketo-orvokki (subsp. tricolor) on korkeintaan kaksivuotinen ja ohutjuurinen. Varsi on rento ja runsaasti haarova. Lehdet ovat kapeat ja mehevät. Dyyniketo-orvokin kukat ovat pienemmät kuin kallioketo-orvokilla, kooltaan 1,5 senttimetriä. Väriltään kukat ovat vaaleansiniset–tummanvioletit, verrattuna kallioketo-orvokin kirjavampiin usein kolmivärisiin kukkiin. Suomessa dyyniketo-orvokki kasvaa harvinaisena merenrantahietikoilla. Sitä on tavattu itäiseltä Suomenlahdelta Merenkurkun korkeudelle. == Lähteet == == Aiheesta muualla == * Kasviatlas: Dyyniketo- orvokin levinneisyys Suomessa. Luokka:Orvokit Luokka:Aiemmin tunnistetut kasvilajit
Avant (selain)

Avant on verkkoselain. Sen ydin eli selainmoottori pohjautuu Internet Explorerin ratkaisuun, joka on nimeltään Trident. Avant on yksi EU:n määräämän Selainvalinnan esittämistä vaihtoehtoista. Vuonna 2012 esitettiin selaimen vaatiman muistitilan olevan 3.57 MB. Täysi selaimen lataus vie muistitilaa 17 MB. Esittelyverkkosivulla kerrotaan tuoreimman version olevan, niin sanotusti yhteensopivan tuoreimman IE-version 9 kesken. Selaimen uusin versio on Avant Browser 2020 build 3, julkaistu 17. maaliskuuta 2020. Suomenkielista versiota ei vielä ole Avant-selaimesta laadittu. Selain on Windows-käyttöjärjestelmille suunniteltu sekä laajennettavissa. ==Lähteet== * === Viitteet === Luokka:Selaimet Luokka:Windows-ohjelmat
Paulaner

thumb|Panimorakennus Münchenissä. Paulaner Brauerei GmbH & Co KG on saksalainen olutpanimo. Panimo sai nimensä italialaisperäisestä Paulan Pyhän Fransiskuksen veljeskunnan luostarista, joka perustettiin 1600-luvulla Müncheniin. Luostarin munkit panivat olutta ensimmäisen kerran vuonna 1631. Panimo maallistettiin 1800-luvun alussa. Nykyään Paulaner on Baijerin suurin panimo. Sen vuosituotanto on noin 2,6 miljoonaa hehtolitraa. ==Lähteet== ==Aiheesta muualla== * Panimon verkkosivu Luokka:Saksalaiset panimot ja olutmerkit
Jerry Livingston

Jerry Livingston (s. Gerald Levinson; 25. maaliskuuta 1909 – 1. heinäkuuta 1987)Jerry Livingston | AllMusic oli yhdysvaltalainen lauluntekijä. Hänen sävellyksiään ovat muiden muassa "A Dream Is a Wish Your Heart Makes", "Bibbidi Bobbidi Boo" ja "Casper the Friendly Ghost". Hänet otettiin Songwriters Hall of Fameen vuonna 1981.Songwriters Hall of Fame: Jerry Livingston Livingston syntyi Denverissä, Coloradossa, ja opiskeli Arizonan yliopistossa. Muutettuaan New Yorkiin vuonna 1932 hän soitti pianoa tanssiorkestereissa, kunnes perusti omansa vuonna 1940. Vuonna 1949 hän muutti Hollywoodiin; hän sai Mack Davidin kanssa kolme Oscar-ehdokkuutta lauluista "Bibbidi Bobbidi Boo" (Tuhkimo, 1950), "The Hanging Tree" (Hirsipuu, 1959) ja "The Ballad of Cat Ballou" (Paukkurauta-Kati, 1965).Songwriters Hall of Fame: Mack David "The Ballad of Cat Ballou" toi Livingstonille lisäksi Golden Globe -ehdokkuuden.Golden Globes Hän sävelsi myös televisioon. Livingston teki uransa aikana yhteistyötä Davidin lisäksi muiden muassa Al Hoffmanin, Al Neiburgin, Marty Symesin, Milton Draken, Paul Francis Websterin, Dan Shapiron, Ralph Freedin, Mann Curtisin, Helen Deutschin, Mitchell Parishin, Milton Berlen, Allen Robertsin ja Bob Merrillin kanssa. Livingston kuoli Beverly Hillsissä. == Lähteet == == Aiheesta muualla == * Luokka:Yhdysvaltalaiset lauluntekijät Luokka:Vuonna 1909 syntyneet Luokka:Vuonna 1987 kuolleet Luokka:Songwriters Hall of Fame
Yvonne Van Bets

Yvonne Van Bets on belgialainen voimistelija. Hän kilpaili vuoden 1948 kesäolympialaisissa Lontoossa ja sijoittui joukkueensa kanssa yhdenneksitoista ja viimeiseksi naisten joukkuekilpailussa. Hän oli aloittanut harjoittelun kaksi vuotta ennen kisoja. Van Bets osallistui telinevoimistelun maailmanmestaruuskilpailuihin 1950 ja kolmiin Belgian-mestaruuskilpailuihin ennen kuin lopetti kilpaurheilun käsivamman takia vuonna 1953. == Aiheesta muualla == * Yvonne Van Bets Biography and Olympic Results | Olympics at Sports-Reference.com Luokka:Belgialaiset voimistelijat Luokka:Syntymävuosi puuttuu Luokka:Elävät henkilöt
Hans Schnitger

Henri Carel Willem ”Hans” Schnitger (5. elokuuta 1915 Enschede – 2. maaliskuuta 2013) oli alankomaalainen hockeypelaaja ja olympiamitalisti. Schnitger kilpaili Berliinin kesäolympialaisissa 1936 ja kuului maansa pronssia saaneeseen joukkueeseen. Schnitger teki olympiaturnauksessa viidessä ottelussa yhteensä yhdeksän maalia.Hans Schnitger Biography and Olympic Results | Olympics at Sports-Reference.com Scnitger kuoli perjantain ja lauantain välisenä yönä 2. maaliskuuta 2013, 97-vuotiaana.http://www.hockey.nl/27755/oud-international-hans-schnitger-overleden == Lähteet == Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1915 syntyneet Luokka:Vuonna 2013 kuolleet
René Sparenberg

René Sparenberg (3. joulukuuta 1918 Semarang, Alankomaiden Itä-Intia – 1. heinäkuuta 2013 Brevardin piirikunta, Florida, Yhdysvallat) oli alankomaalainen maahockeypelaaja. Hän kuului vuoden 1936 kesäolympialaisissa Berliinissä maansa pronssia saaneeseen joukkueeseen.René Sparenberg Biography and Olympic Results | Olympics at Sports-Reference.com == Lähteet == Luokka:Alankomaalaiset maahockeypelaajat Luokka:Alankomaalaiset olympiamitalistit Luokka:Vuonna 1918 syntyneet Luokka:Vuonna 2013 kuolleet
Jussi Helminen

Jussi Kalevi Helminen (s. 7. lokakuuta 1947 Turku)Jussi Helminen (naytelmat.fi) on suomalainen ohjaaja, näytelmäkirjailija ja teatterinjohtaja. Helminen opiskeli Teatterikoulussa ja suoritti koulun teatteritutkinnon vuonna 1971.Kallinen, Timo 2001. Näyttämötaiteilijasta teatterityöntekijäksi: Miten moderni tavoitti suomalaisen teatterikoulutuksen. Acta Scenica 7. ISBN 952-9765-25-8 Varsinaisen näyttämöuransa hänen on sanottu aloittaneen Turun ylioppilasteatterissa, vaikka hän oli 1970-luvun alkuvuosista lähtien mukana myös tuolloin alkunsa saaneen Ahaa-teatterin toiminnassa, joka keskittyi lasten- ja nuortenteatterin tuottamiseen. Turku aikoo myydä ylioppilasteatterin tilat Helsingin Sanomat 24.1.2007Ahaa-teatterin historiaa Vuonna 1986 Helminen siirtyi ohjaajasta teatterinjohtajaksi, kun hänet valittiin Oulun kaupunginteatterin johtajaksi. Hänen johtajakautensa kesti vuoteen 1990, ja sen aikana teatterissa nähtiin muun muassa vuonna 1987 paljon kohua herättänyt Jumalan teatterin performanssi, jonka Helminen oli varta vasten tilannut Teatterikorkeakoulusta herättämään keskustelua teatterin senhetkisestä tilasta. Tulisiko verovaroin tehty teatteritaide lopettaa? Radio Nova 17.01.2011 Vuonna 1990 Helminen siirtyi Oulusta Tampereen Työväen Teatterin johtajaksi. Hänen Tampereella vuoteen 1998 saakka kestäneellä johtajakaudellaan teatteriin saatiin uusi johtosäänto, jossa päätösvalta teatterin ohjelmistosta annettiin teatterinjohtajalle.Tietoa TTT:stä Vuonna 2000 Helminen valittiin Espoon kaupunginteatterin johtajaksi.Päätöksiä Espoon teatteritalosta odotetaan. Uusisuomi.fi 11.1.2008 Helminen on virassaan ajanut näkyvästi uuden teatteritalon rakentamista Espooseen, ja vuonna 2011 Länsiväylä-lehti nimesi hänen ponnistuksensa Vuoden kaupunkiteoksi 2011.Palkittu Jussi Helminen: Uusi teatteritalo olisi eduksi koko Suomelle. Länsiväylä 9.11.2011 Helmiselle myönnettiin Pro Finlandia -mitali vuonna 1997. Vuonna 2010 Ruotsin kuningas nimitti hänet Pohjantähden ritarikunnan ritariksi ansioistaan pohjoismaisen teatteriyhteistyön edistäjänä.Lehdistötiedote kunniamerkkien jaosta Ruotsin Helsingin- suurlähetystössä 2.2.2010 Vuonna 2013 hänelle myönnettiin Ida Aalberg -mitali. ==Näytelmiä== *Morjens maailma (1973) *Huumausainenäytelmä – Kamal Yrgplyn ja hänen hashispussinsa ihmeellinen matka Turkista Suomeen ja mitä sitten tapahtui (1974) *Koettakaa vedellä, vastasi palopäällikkö (1975) *Hölmöläiset (1978) *Polttaa polttaa (1985) *Keltariepu (1986) *Jättipotti – Mutju, ent. Nimi (1987) *Rosollista miestä (1987) *Levoton lohikäärme (1989) *Myrskyluodon Maija (1991) *Naakka Mustakorppi – torin sankari? (1995) *Hannu ja Kerttu (1998) *Zorron miekka (2001) *Sikka Korppu (2004) *Myrskylintu (2005) *Kuningaspeli jalkapallo (2007) ==Lähteet== Luokka:Pro Finlandia -palkitut Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Vuonna 1947 syntyneet Luokka:Elävät henkilöt Luokka:Suomalaiset teatterinjohtajat
Ruy de Freitas

Ruy de Freitas (24. elokuuta 1916 Macaé – 2. elokuuta 2012 Rio de Janeiro) oli brasilialainen koripalloilija. Hän kilpaili Lontoon kesäolympialaisissa 1948 ja kuului siellä pronssia saaneeseen joukkueeseen. Hän osallistui myös Helsingin kesäolympialaisiin 1952, missä Brasilia sijoittui kuudenneksi.Ruy de Freitas Bio, Stats, and Results | Olympics at Sports-Reference.com Koripallon maailmanmestaruuskilpailuissa 1950 Freitas kuului Brasilian neljänneksi sijoittuneeseen joukkueeseen. Etelä-Amerikan-mestaruuskilpailuissa hän voitti mestaruuden vuosina 1939 ja 1945. Hopealle hänen joukkueensa sijoittui vuonna 1947, ja pronssia tuli vuosina 1940 ja 1942. Lisäksi de Freitas joukkueineen päätyi viidennelle sijalle vuonna 1941.Confederação Brasileira de Basketball: Ruy de Freitas Vuonna 1955 de Freitas valmensi joukkuetta, joka saavutti Etelä-Amerikan-mestaruuskilpailuissa pronssia. == Lähteet == == Aiheesta muualla == * Profiili archive.fiba.com Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1916 syntyneet Luokka:Vuonna 2012 kuolleet
Wittgensteinin hiilihanko

Wittgensteinin hiilihanko () on vuonna 2001 ilmestynyt kirja. Teoksen nimi juontuu vuonna 1946 tapahtuneesta filosofien Karl Popperin ja Ludwig Wittgensteinin väittelystä. Wittgenstein oli puhuessaan pyöritellyt käsissään hiilihankoa ja vaatinut Popperia esittämään esimerkin filosofisesta ongelmasta, joka ei olisi vain sanahelinää, ”kielellinen sekaannus”. Kun Wittgenstein oli vaatinut Popperia antamaan esimerkin moraalisesta normista, Popper oli kertomuksensa mukaan vastannut: ”Vierailevaa luennoitsijaa ei saa uhkailla hiilihangolla.” Tällöin Wittgenstein olisi kertomuksen mukaan paiskannut hiilihangon lattiaan ja syöksynyt pois enää palaamatta. Tilannetta seurasi kumpaakin suuntausta kannattavia filosofeja, jotka eivät ole myöhemminkään päässeet yksimielisyyteen tapahtumien kulusta. Syntyi tietoteoreettinen ongelma, jonka nimi on Wittgensteinin hiilihanko. Kirjan tekijät, jotka ovat BBC:n toimittajia, lähestyvät anekdoottia kolmesta eri lähtökohdasta. Historiallisesti: miten kaksi wieniläistä pakolaista sattuivatkaan kohtaamaan Cambridgessa. Salapoliisitarinana: mitä oikein tapahtui ja miksi elossaolevat todistajat puhuvat siitä edelleen. Ja älyllisesti: mitä kiista oikein kertoo kielen merkityksestä. == Lähteet == == Aiheesta muualla == * Jiggery pokery The Guardian * The Complete Review. Luokka:Kirjat filosofiasta Luokka:Brittiläiset tietokirjat Luokka:Vuoden 2001 kirjat
Ehrhardt

Heinrich Ehrhardt oli saksalainen vuosina 1904–1922 Ehrhardt-merkkisiä ajoneuvoja valmistanut yritys. Sen perusti aikaisemmin Fahrzeugfabrik Eisenachilla toiminut Heinrich Ehrhardt, joka oli hankkinut kokemusta Wartburg- ja Dixi-autojen valmistuksesta. Yrityksen vetovastuu oli Ehrhardtin pojalla, Gustav Ehrhardtilla. Tuotantolaitokset sijaitsivat Düsseldorfissa ja Zella St. Blasiissa. Ehrhardt valmisti maineeltaan laadukkaita henkilöautoja sekä sotilasajoneuvoja. == Ensimmäiset henkilöautot == Wartburgien tapaan ensimmäiset Ehrhardtit olivat Decauvillen lisenssillä valmistettuja. Vuosina 1904–1906 valmistetut mallit myytiin nimellä Ehrhardt-Decauville. Ensimmäinen itse suunniteltu auto oli vuonna 1905 esitelty Fidelio, jonka voimanlähteenä oli 1 272-kuutioinen kaksisylinterinen moottori. Vuodesta 1906 tuotevalikoima käsitti vain itse suunniteltuja malleja. Vuodesta 1909 alkaen autoissa oli nelisylinteriset sivuventtiilimoottorit. Malliston huipulla oli 50-hevosvoimainen, iskutilavuudeltaan 7 956-kuutioinen malli, joka esiteltiin vuonna 1913. Se oli ensimmäinen nelipyöräjarruin varustettu saksalainen auto. == Panssariauto == Ensimmäisen maailmansodan aikana Ehrhardt valmisti Saksan asevoimille vuosina 1915–1919 yhteensä 33 E-V/4-panssariautoa, joita käytettiin pääasiassa itärintamalla. Sodan jälkeen ne olivat osallisina Sleesian kansannousuissa. == Sodanjälkeiset mallit == Sodan päätyttyä valmistuksessa oli kaksi henkilöautomallia: vuonna 1918 esitellyt nelisylinterinen ja 40-hevosvoimainen sekä kuusisylinterinen ja 55-hevosvoimaiset mallit. Yrityksen yhdistyttyä Szawen kanssa vuonna 1922 se jatkoi toimintaansa nimellä Ehrhardt-Szawe. == Lähteet ==
Sebastian Ingrosso

Sebastian Carmine Ingrosso (s. 20. huhtikuuta 1983) on ruotsalainen italialaistaustainen DJ ja musiikkituottaja. Hän varttui Solnassa, Ruotsissa. Ingrosso on osa Axwellin ja Steve Angellon kanssa Swedish House Mafiaa sekä Axwell & Ingrosso -duon toinen jäsen. ==Diskografia== ===DJ Mix albumit=== *Mixmag presents Ibiza Closing (October issue, 2010) *Sensation White – Celebrate Life Official compilation (CD1) (2010) *Golden Wave (Steve Angellon kanssa) (2009) *Mixmag compilation (August issue, 2008) *Ministry of Sound presents Sessions 14 (2007) *Mixmag presents Ibiza 4AM (Steve Angellon kanssa) (2005) *Subliminal Sessions 8 (Steve Angellon kanssa) (2005) == Aiheesta muualla == * * Sebastian Ingrosso Twitter -sivustolla Luokka:Ruotsalaiset elektronisen musiikin artistit Luokka:Ruotsalaiset DJ:t Luokka:Vuonna 1983 syntyneet Luokka:Elävät henkilöt
AKT-lehti

AKT-lehti on Auto- ja Kuljetusalan Työntekijäliiton jäsenlehti, joka ilmestyy 12 kertaa vuodessa. Lehti on ilmestynyt lähtien vuodesta 1957 ja sen levikki on yli 50 tuhatta kappaletta. Vuosina 2003–2012 lehden päätoimittajana toimi Hilkka Ahde. == Aiheesta muualla == *AKT-lehden arkisto Luokka:Suomalaiset ammattilehdet
Kazuo Misaki

Kazuo Misaki (, s. 25. huhtikuuta 1976 Chiba, Japani) on japanilainen entinen vapaaottelija. Hän voitti Priden välisarjan mestaruuden vuonna 2006 tuomariäänin Denis Kangia vastaan.Pride - Bushido 13 Sherdog Viitattu 6.3.2012 Misaki on otellut myös Pancrasen ja Sengokun keskisarjan mestaruudesta, mutta hävisi molemmat titteliottelut. Misaki otteli ensimmäisen kerran Strikeforcessa 3. maaliskuuta 2012, jossa hän voitti Paul Daleyn tuomariäänin.Strikeforce - Tate vs. Rousey Sherdog Viitattu 6.3.2012 ==Lähteet== Luokka:Japanilaiset vapaaottelijat Luokka:Vuonna 1976 syntyneet Luokka:Elävät henkilöt
Tatsuya Kawajiri

Tatsuya Kawajiri (, s. 8. toukokuuta 1978 Ibaraki, Japani) on japanilainen kevytsarjan vapaaottelija. Hän voitti Shooton välisarjan mestaruuden vuonna 2004 tyrmättyään titteliottelussa Vitor Ribeiron.Shooto - Year End Show 2004 Sherdog Viitattu 6.3.2012 Kawajiri onnistui myöhemmin 2006 puolustamaan titteliään voitettuaan Joachim Hansenin, joka hylättiin potkaistuaan Kawajiria nivuseen.Shooto - The Victory of the Truth Sherdog Viitattu 6.3.2012 Hän pääsi myöhemmin ottelemaan DREAMin ja Strikeforcen kevytsarjan mestaruudesta, mutta hävisi molemmat ottelunsa.Dream - Dream 15 Sherdog Viitattu 6.3.2012 Strikeforce - Diaz vs. Daley Sherdog Viitattu 6.3.2012 Hän otteli UFC:ssä vuosina 2014–2016, tilastolla 3–3. ==Lähteet== Luokka:Japanilaiset vapaaottelijat Luokka:Vuonna 1978 syntyneet Luokka:Elävät henkilöt
Käärmemakrillit

Käärmemakrillit (Gempylidae) on ahvenkaloihin kuuluva heimo. Heimon lajeja tavataan kaikista valtameristä lämpimistä ja syvistä vesistä. ==Lajit ja anatomia== Varhaisimmat käärmemakrillien heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 16 sukua ja noin 24 lajia. Lajeja ovat muun muassa käärmemakrilli (Gempylus serpens), öljykala (Ruvettus pretiosus) ja kuta (Thyrsites atun). Käärmemakrillit ovat kooltaan keskikokoisia tai suuria kaloja ja ne voivat kasvaa 25-300 cm pitkiksi. Kalojen ruumis on tyypillisesti pitkulainen ja litteähkö. Suu on lajeilla suuri, hampaat kookkaat sekä torahammasmaiset ja alaleuka työntyy yläleukaa edemmäs. Käärmemakrilleilla on kaksi selkäevää, joista etummainen on pitkä ja matala. Selkäevän takana on eristäytyneitä eväkkeitä. Pyrstöevä on haarautunut ja vatsaevät alkeelliset tai puuttuvat kokonaan. Väriltään käärmemakrillit ovat tyypillisimmin ruskeita ja evät ovat tummat. ==Levinneisyys ja elintavat== Käärmemakrillilajeja tavataan kaikista trooppisista ja subtrooppisista meristä. Ne elävät tyypillisesti syvissä vesissä 200-500 metrin syvyydessä ja osa lajeista tulee lähemmäs pintaa yöllä. Käärmemakrillit ovat nopeasti uivia petokaloja, jotka saalistavat pienempiä kaloja sekä kalmareita. Niitä saadaan sivusaaliina kalastettaessa tonnikaloja. Osa lajeista on hyviä ruokakaloja, mutta eräiden lajien liha on öljyistä ja pahanmakuista. ==Lähteet== *
Grönroos

Grönroos on muun muassa seuraavien henkilöiden sukunimi: * Alli Grönroos (1930–2012), ruotsinsuomalainen runoilija * Börje Grönroos (1929–2015), suomalainen nyrkkeilijä ja yleisurheilija * Christian Grönroos (s. 1947), suomalainen palvelu- ja asiakassuhdemarkkinoinnin professori * Edvard Grönroos (1842–1928), suomalainen maanviljelijä, valtiopäivämies ja maanviljelysneuvos * Emerik Grönroos (s. 1994), suomalainen jalkapalloilija * Fredrik Edvard Grönroos (1849–1920), suomalainen tuomari ja valtiopäivämies * Georg Grönroos (1885–1927), suomalainen näyttelijä * Gustaf Hjalmar Grönroos (1863–1929), suomalainen lääkäri ja anatomi * Henrik Grönroos (1908–2007), suomalainen kirjastonhoitaja ja kunniatohtori * Henrik Grönroos (s. 1969), suomalainen näyttelijä ja teatteriohjaaja * Janne Grönroos (s. 1984), suomalainen radiojuontaja ja stand up -koomikko * Jari Grönroos (s. 1964), suomalainen nyrkkeilijä * Jarl-Axel Grönroos (1919–1968), suomalainen mikrobiologian professori * J. A. W. Grönroos (1861–1916), suomalainen tivoliyrittäjä ja Sariolan tivoli- ja sirkussuvun kantaisä * Jouni Grönroos (s. 1967), suomalainen koripallovalmentaja * Lambert Grönroos (1890–1982), suomalainen punakaartin päällikkö * Matti Grönroos (1931–2016), suomalainen lääkäri ja professori * Osmo Grönroos (1892–1945), suomalainen jääkärimajuri * Sami Grönroos, suomalainen hip hop -artisti * Simo Grönroos (s. 1983) , suomalainen kaupunginvaltuutettu ja Perussuomalaiset-puolueen puoluesihteeri * Sonia Grönroos (s. 1984), suomalainen nyrkkeilijä * Teuvo Grönroos (s. 1946), suomalainen muusikko * Toivo Grönroos (1900–1925), suomalainen kirjailija * Toni Alfthan-Grönroos (1870–1947), suomalainen piirustuksenopettaja ja taidemaalari * Uljas Esikko Grönroos, kirjailijanimi Esikko Koitere (1879–1952), suomalainen teosofi ja kirjailija. * Walton Grönroos (1939–1999), suomalainen oopperalaulaja
Meher Baba

Meher Baba (oik. Merwan Sheriar Irani, devanagari: मेहेर बाबा, ) (25. helmikuuta 1894 – 31. tammikuuta 1969) oli Intiassa syntynyt mystikko ja guru. Hänen vanhempansa olivat Iranista ja uskonnoltaan zarathustralaisia. Baban nuoruutensa merkittävin tapahtuma oli kohtaaminen muslimipyhimyksen Hazrat Babajanin kanssa. Baba ilmoitti vuonna 1954 olevansa aikansa avatar, jumala ihmisen hahmossa. Baba aloitti 10. heinäkuuta 1925 loppuelämän kestäneen hiljaisuuden ja kommunikoi kirjainlevyn ja erikoisen viittomakielensä avulla. Baba vietti lähimmistä oppilaistaan koostuneen yhteisönsä, mandalin, kanssa pitkiä ajanjaksoja erakkoelämää, jona aikana hän usein paastosi. Baba matkusti vuonna 1931 ensi kertaa länteen, jonne hän matkusti myöhemmin useasti. Loukkaannuttuaan kahdessa auto-onnettomuudessa Yhdysvalloissa ja Intiassa vuosina 1952 ja 1956 Baban kävelykyky kärsi merkittävästi. Vuonna 1962 hän kutsui länsimaiset seuraajansa Intiaan suureen darshaniin, jonka nimi oli "The East-West Gathering". Huolestuttuaan kasvavasta LSD:n ja muiden psykedeelien käytöstä Baba totesi vuonna 1966 että kyseisillä aineilla ei ole todellisia etuja. Heikkenevästä kunnostaan huolimatta Baba jatkoi "yleismaailmallista työtään" – joka sisälsi paastoamista, erakoitumista – kuolemaansa 31. tammikuuta 1969 asti. Baban hautapyhätöstä Meherabadissa Maharashtran osavaltiossa on muodostunut pyhiinvaelluspaikka. ==Aiheesta muualla == Luokka:Vuonna 1894 syntyneet Luokka:Vuonna 1969 kuolleet Luokka:Intialaiset uskonnolliset johtajat Luokka:Henkiset opettajat
Kopeisk

Kopeisk () on teollisuuskaupunki Tšeljabinskin alueella Venäjällä ja sijaitsee heti miljoonakaupunki Tšeljabinskin itäpuolella. Vuoden 2010 väestönlaskennan mukaan Kopeiskin väkiluku oli 137 601 henkeä. ==Lähteet== Luokka:Tšeljabinskin alueen kaupungit
Scholz

Scholz voi viitata seuraaviin henkilöihin: * Dieter Scholz (s. 1938), saksalais-zimbabwelainen katolinen piispa * Elfriede Scholz (1903–1943), kirjailija Erich Maria Remarquen sisar * Heiko Scholz (s. 1966), saksalainen entinen jalkapalloilija ja valmentaja * Helmut Scholz (s. 1954), saksalainen poliitikko ja europarlamentaarikko * Jackson Scholz (1897–1986), yhdysvaltalainen pikajuoksija ja olympiavoittaja * Lilly Scholz (1903–1994), itävaltalainen taitoluistelun maailmanmestari * Olaf Scholz (s. 1958), saksalainen sosiaalidemokraattisen puolueen poliitikko ja liittokansleri 2021–.
Myanmarin vaakuna

Myanmarin vaakuna on Myanmarin tunnus lipun ja kansallislaulun ohella. Sen nykyinen versio otettiin käyttöön vuonna 2008 uuden perustuslain myötä. Vaakunan keskellä on valtion kartta. Kummallakin puolella on leijona, jotka ovat tyypillisiä hahmoja paikallisessa kuvataiteessa, ja ne edustavat viisauden hillitsemää voimaa. Vaakunaa ympäröivät perinteiset myanmarilaiset kukkakuviot. Ylhäällä on sosialismin aikana lisätty viisisakarainen tähti. ==Lähteet== Vaakuna Luokka:Valtioiden vaakunat
Hakavillakas

Hakavillakas (Arctornis l-nigrum) on lähes täysin valkoinen yöperhoslaji. Suomessa se on erittäin harvinainen harhailija. == Koko ja ulkonäkö == Hakavillakas on valkoinen, hieman silkinhohtoinen ja siiviltään läpikuultava perhonen. Ainoana siipikuviona etusiivessä on musta L-kirjaimen muotoinen laikku. Takasiivet ovat puhtaanvalkoiset samoin ruumis. Tuntosarvet ovat valkoiset tai kellertävät. Raajat ovat valkoiset mustilla poikkivöillä. Siipiväli on koiraalla 37-47 mm ja naaraalla 48-56 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 433-435 Samannäköinen laji on valkovillakas (Leucoma salicis), jolla on kuitenkin mustat tuntosarvet eikä lainkaan siipikuvioita. Arctornis l-nigrum MHNT.CUT.2012.0.356. Les Mathes. Female..jpg |♀ Arctornis l-nigrum MHNT.CUT.2012.0.356.Crest-Voland. Male..jpg|♂ == Levinneisyys ja lentoaika == Hakavillakkaan levinneisyys ulottuu Pohjois-Espanjasta Etelä- ja Keski-Euroopan, Tanskan, aivan eteläisimmän Ruotsin ja Baltian kautta idässä Japaniin saakka. Suomesta hakavillakas on tavattu ainoastaan parikymmentä kertaa, ensimmäisen kerran syyskuussa 2001 Virolahdelta.Suomen perhostutkijain seura: hakavillakas Perhoset lentävät kesäkuun lopusta heinäkuun lopulle ja lämpiminä kesinä saattaa syntyä osittainen toinen sukupolvi elo-syyskuussa. == Elinympäristö ja elintavat == Hakavillakkaat elävät erityisesti jaloja lehtipuita kasvavissa lehtimetsissä. Se on paikallinen, ja yksilöitä tavataan vain harvoin tavallisen elinympäristön ulkopuolella. Yksilöt oleskelevat tavallisesti korkealla latvustoissa ja lepäävät päivisin lehtien alapinnoilla. Häirittynä ne lennähtävät pieniä matkoja. Lento alkaa illan hämärryttyä, ja koiraat tulevat valolle, naaraat hyvin harvoin. Naaras munii 100-300 munaa, jotka kuoriutuvat vajaata paria viikkoa myöhemmin. Toukat piilottelevat lehtien alapinnoilla kunnes siirtyvät talvilevolle käärityn lehden sisään. Vanhemmat toukat ovat nopealiikkeisiä ja oleskelevat lehdillä piilottelematta itseään. Täysikasvuiset toukat koteloituvat seuraavana vuonna touko-kesäkuun vaihteessa yhteensidottujen lehtien väliin. Tarpeeksi kuumina kesinä koko perhosen kehitys munasta aikuiseksi voi tapahtua yhdessä kuukaudessa. == Ravintokasvi == Toukka syö monien eri lehtipuiden lehtiä. == Lähteet == == Aiheesta muualla == * toukka * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Villakkaat
ISR Racing

ISR Racing on tšekkiläinen pikkuformulatalli, joka kilpaili World Series by Renault-sarjassa vuodet 2010-2014. Nykyään talli kilpailee Blancpain Endurance Series ja Blancpain Sprint Series -sarjoissa. Tallin perusti vuonna 1993 Igor Salaquarda. Talli on aiemmin kilpaillut mm Formula 3 Euroseries, International Formula Master, Auto GP, International Formula 3000 ja Formula BMW ADAC- sarjoissa vaihtelevalla menestyksellä. Talli on voittanut kaksi kuljettajan maailmanmestaruutta CE Super Touring Mestaruussarjassa vuosina 1998 ja 1999 Josef Vencin voimin. Vuonna 2001 talli voitti tšekin GT Championship-sarjan mestaruuden Antonin Charouzin voimin. Vuodesta 2010 lähtien talli on osallistunut Formula Renault 3.5 sarjaan sijoittuen kausina 2010 ja 2011 sarjan kolmanneksi. Talli vetäytyi sarjasta vuoden 2014 päätteeksi. Luokka:Tšekkiläiset autourheilutallit
Lars Bender

Lars Bender (s. 27. huhtikuuta 1989 Rosenheim, Baijeri, Länsi-Saksa) on saksalainen jalkapalloilija, pelipaikaltaan keskikenttäpelaaja ja puolustaja. Hän edusti Saksan 2. Bundesliigassa TSV 1860 Müncheniä vuosina 2006–2009 ja Bundesliigassa Bayer 04 Leverkusenia vuosina 2009–2021. Hän oli pitkään Leverkusenin joukkueen kapteeni. Hänellä on identtinen kaksoisveli Sven Bender, ja molemmat lopettivat pelaajauransa Bayer Leverkusenissa samalla kertaa toukokuussa 2021. == Seurajoukkueura == Bender nousi 1860 Münchenin edustusjoukkueen rinkiin 2006. Hän pelasi seurassa kolmen vuoden aikana 2. Bundesliigassa 58 ottelua, joissa teki neljä maalia. Elokuussa 2009 hän siirtyi 2,5 miljoonalla eurolla Bayer Leverkuseniin. Hän pelasi seurassa 256 bundesliigaottelua, joissa hän teki 22 maalia ja antoi 29 maalisyöttöä. Mestarien liigan 30 ottelussa hän teki yhden maalin. Eurooppa-liigassa hän pelasi 28 ottelua. == Maajoukkueura == Bender pelasi neljä ottelua ja teki loppuottelun avausmaalin Saksan voittaessa alle 19-vuotiaiden Euroopan- mestaruuden 2008. Hän pelasi viisi ottelua alle 20-vuotiaiden MM-kilpailuissa 2009. Hän pelasi kaikki kuusi ottelua Saksan saavuttaessa olympiahopeaa Rio de Janeirossa 2016. Bender pelasi ensimmäisen ottelunsa Saksan A-maajoukkueessa ystävyysottelussa Puolaa vastaan syyskuussa 2011. Hän pelasi EM-kilpailuissa 2012 minuutin alkulohkon peleissä Portugalia ja Alankomaita vastaan sekä Tanska-pelin kokonaisuudessaan. Hän teki Tanskaa vastaan 2–1-voittomaalin. Kaikkiaan hän pelasi 19 A-maaottelua, joista viimeisen marraskuussa 2014, ja teki niissä neljä maalia. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1989 syntyneet Luokka:Elävät henkilöt
Ian McLagan

Ian Patrick McLagan (12. toukokuuta 1945 Hounslow – 3. joulukuuta 2014 Austin, Texas, Yhdysvallat) oli englantilainen kosketinsoittaja, joka soitti rock- yhtyeissä Small Faces ja The Faces. Vuonna 1999 hän vieraili kosketinsoittajana suomalaisen Freud Marx Engels & Jung -yhtyeen Hittihökkeli- levyllä. McLagan julkaisi muistelmat All the Rage. == Diskografia == * Troublemaker (Mercury, 1979) * Bump in the Night (Mercury, 1980) * Last Chance to Dance (EP) (Barking Dog, 1985) * Best of British (Maniac, 2000) * Rise & Shine (Maniac, 2004) * Here Comes Trouble (Maniac, 2005) * Live (Maniac, 2006) * Spiritual Boy (Maniac, 2006) * Never Say Never (Maniac, 2008) * United States (Maniac, 2014) == Lähteet == Luokka:Brittiläiset kosketinsoittajat Luokka:Vuonna 1945 syntyneet Luokka:Vuonna 2014 kuolleet
Jean Hansen

Jean Werner Hansen (6. maaliskuuta 1932 Kööpenhamina - 12\. huhtikuuta 1987 Kööpenhamina) oli tanskalainen ratapyöräilijä. Hän edusti seuratasolla kööpenhaminalaista DBC:tä. Hansen pyöräili maansa joukkueessa, joka sijoittui jaetulle viidennelle tilalle 4 000 metrin takaa-ajossa Helsingin olympialaisissa 1952. Hän voitti maansa mestaruuskilpailuista yhteensä seitsemän mitalia, joista kolme oli kultaisia ja kilpaili ammattilaisena vuosina 1956-1960. == Lähteet == Luokka:Tanskalaiset ratapyöräilijät Luokka:Vuonna 1932 syntyneet Luokka:Vuonna 1987 kuolleet
Apicius

Apicius on kokoelma, joka sisältää roomalaisia ruokareseptejä, joita yleisesti pidetään syntyneen 300-luvun jälkipuoliskolla tai 400-luvun alkupuoliskolla, ja jotka on kirjoitettu kielellä, joka muistuttaa enemmän vulgaarilatinaa kuin klassista latinaa. Nimi oli pitkään liitetty ruokaan kohdistuvaan liioiteltuun rakkauteen, mikä on peräisin varhaiselta nimen kantajalta Marcus Gavius Apiciukselta, joka oli roomalainen herkuttelija ja hienostuneen ylellisyyden ihailija, joka eli joskus ensimmäisellä vuosisadalla keisari Tiberiuksen hallintoaikana. Hänen on virheellisesti väitetty kirjoittaneen tämän kirjan, joka on pseudepigrafisesti pantu hänen nimiinsä. Apicius on keittiössä käytettävä kirja. Sen varhaisimmat painetut versiot julkaistiin tavallisesti yleisnimellä De re coquinaria ('ruoanlaitosta'), ja se pantiin muutoin tuntemattoman ”Caelius Apiciuksen” nimiin, mikä päähänpisto perusteltiin sillä, että toinen käsikirjoituksista on otsikoitu tekstillä ”API CAE”. ==Sisältö== Teksti on järjestetty kymmeneen osaa, joiden sisältö jakautuu samaan tapaan kuin nykyaikaisissa keittokirjoissa:Apicius, The Roman cookery book tr. Barbara Flower, Elisabeth Rosenbaum. London: Harrap, 1958, p. 7 # Epimeles — Kokki # Sarcoptes — Liha # Cepuros — Puutarhasta # Pandecter — Eri ruokalajeja # Ospreon — Herneet, pavut, linssit ym. # Aeropetes — Kana # Polyteles — Herkkuja # Tetrapus — Nelijalkaiset # Thalassa — Mereneläviä # Halieus — Kalaa Sisältö ei aina vastaa otsikkoa. == Ruoka == Kirjassa kuvattujen reseptien avulla voi valmistaa Välimeren seuduilla noihin aikoihin sovellettua ruokavaliota noudattavia ruokia. Antiikin aikaan, ei ollut monia niistä ruokalajeista, jotka seutuun nykyisin liitetään. Reseptit on tarkoitettu varakkaan luokan käyttöön, ja osa niistä sisälsi aika eksoottisisa aineksia, kuten flamingoa. ==Aiheesta muualla== ===Latinankieliset tekstit=== * Bibliotheca Augustana: De Re Coquinaria Libri Decem Mary Ella Milhamin editio * Keittokirjan latinankielinen teksti, The Latin Library * (Cesare Giarratanon ja Friedrich Vollmerin versio vuodelta 1922, korvattu uudella, mutta yhä käyttökelpoinen) * toinen latinankielinen versio (lähdettä ei ilmoitettu) * Vehlingin englanninkielinen käännös * Diplomatiikan menetetelmin luotu latinankielinen tekstiversio, vieressä englanninkielinen teksti ja reseptit nykyaikaistettu. ===Toissijainen aineisto=== *Apicius: Kuinka valmistetaan viiden ruokalajin roomalainen juhla-ateria *James Groutin Apicius, Encyclopædia Romanassa * Käännetty osittain uudelleen saksankielisestä käännöksestä, mukautettuna nykyajan ruoanlaittotyyliin ==Lähteet== Luokka:Keittokirjat Luokka:Latinankieliset kirjat
Betonijauhe

Betonijauhe valmistetaan kevytbetonista. Jauheen tyypillinen raekoko on 0–3 millimetriä. Yleisin betonijauheen käyttökohde on öljyjen, kemikaalien ja maalien imeyttäminen, neutraloiminen ja puhdistaminen sekä palojen ja liukastumisonnettomuuksien estäminen. == Lähteet == Luokka:Rakennusmateriaalit
Chatham House

The Royal Institute of International Affairs, tavallisemmin Chatham House, on brittiläinen, riippumaton ja voittoa tuottamaton kansainvälisen politiikan tutkimuslaitos. Yhdistys on perustettu 1920 ja se toimipaikka on nimenomainen Chatham House Lontoon St. James's Squarella. Yhdysvaltalainen Council on Foreign Relations on historiallisesti Chatham Housen sisarhanke. ==Katso myös== *Chatham House -sääntö ==Aiheesta muualla== *Chatham Housen kotisivut * * Luokka:Yhdistyneen kuningaskunnan tutkimuslaitokset Luokka:Politiikan tutkimus Luokka:Kansainvälinen politiikka